stanford-oval/wikipedia huggingface dataset:
Jantar Mantar (Jaipur)
Alue

Jantar Mantar sijaitsee noin 200 metriä pitkällä ja 100 metriä leveällä alueella, jota reunustaa sen kolmelta sivulta korkea muuri. Pinta-alaltaan alue on noin 20 000 neliömetriä. Alueella sijaitsee 15 tähtitieteellistä välinettä, jotka on rakennettu paikallisista kivilajeista ja marmorista. Rakennelmat pohjautuivat Ulugh Begin vuonna 1428 Samarkandiin rakennuttamaan observatorioon.
Suurin rakennelmista on ekvatoriaalinen aurinkokello, joka on 27,5 metriä pitkä suora ramppi, joka osoittaa suoraan taivaannapaan. Samrat Yantraksi kutsutun aurinkokellon osoitin on yli 22 metriä korkea. Kello pystyy mittaamaan aikaa kahden sekunnin tarkkuudella. Sitä käytettiin myös mittaamaan Auringon sijaintia taivaankoordinaatistolla ja määrittämään päiväntasausten tarkka aika.
Jai Singhin suunnittelemista laitteista taidokkaimmaksi on sanottu Jai Prakashia, joka on osittain maan alle rakennettu kulhonmuotoinen väline. Kulhon reunan halkaisija on noin 5,3 metriä. Kulhon pintaan on merkitty taivaankoordinaatiston pituus- ja leveysasteet. Kulhon keskustan yläpuolella oli vaijereilla kannatettu pieni rengas, jonka varjo osoitti päivisin Auringon täsmällisen sijainnin. Öisin kulhon alla olevissa huoneissa pystyi tutkimaan tähtiä. Kulhoja oli kaksi, ja ne olivat toisiaan täydentävät. Jai Singh ei tehnyt kulhon pohjasta yhtenäistä, vaan lisäsi sinne tutkimuksen helpottamiseksi vapaat kulkualueet. Toisessa kulhossa kulkualueet ovat vastakkaiset kuin toisessa, mikä mahdollisti auringon jatkuvan tarkkailun. Kun aurinko oli siirtynyt pois kulhon mitta-alueelta kulkualueelle, niin toisessa kulhossa aurinko puolestaan samaan aikaan saavutti uuden mitta-alueen.
Samrat Yantran ja Jai Prakashin lisäksi alueella on useita muita aurinkokelloja ja 12 pienempää eläinrataa tutkivaa välinettä. Lisäksi alueella on kaksi laitetta taivaankappaleiden korkeuden ja atsimuutin laskemiseen. Kaksimetrinen astrolabi oli puolestaan rakennettu seitsemän metallin seoksesta lämpötilavaihtelun vaikutuksen minimoimiseksi. Sen avulla pystyttiin laskemaan planeettojen ja tähtien nousu- ja laskupaikat horoskooppien laatimiseksi.
Aiheesta muualla

Kuvia tai muita tiedostoja aiheesta Jantar Mantar Wikimedia Commonsissa
Jantar Mantar Unescon sivuilla (englanniksi)
Jantar Mantar Travel Indian sivuilla (Arkistoitu – Internet Archive) (englanniksi)
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Dholavira
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Hoysalan pyhät rakennuskokonaisuudet
Humayunin mausoleumi
Jaipur
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Maidamit
Manasin kansallispuisto
Nalanda
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Ramappan temppeli
Rani ki vav (kuningattaren porraskaivo)
Sanchi
Shantiniketan
Sundarbanin kansallispuisto
Taj Mahal
Näkymä kulhoon, johon on piirretty taivaankoordinaatisto.
Yksi Jantar Mantarin pienemmistä aurinkokelloista.
Luca Gargano

| Luca Gargano |
| --- | --- |

Henkilötiedot
Syntynyt: 24. helmikuuta 1973 (ikä 51)
Ammatti:  muusikko, säveltäjä, tuottaja, sanoittaja,  radiotoimittaja, juontaja
Muusikko
Taiteilijanimi:  Luca Gargano (1986–), Koskelainen (2011–)
Aktiivisena:  1986–
Tyylilajit:  rock, pop, indie
Soittimet:  kitara, basso, laulu
Yhtyeet:  Luca Gargano Rhythm Music Orchestra Luca & Katri Duo Koskelaisen iskelmäkerho Koiton Laulu Kalkutan konepaja Spumanti Crush
Levy-yhtiöt:  IVK Music Finland, Samettituotanto
  [ Muokkaa Wikidatassa ] [ ohje ]  
Luigi Luca Gargano (s. 24. helmikuuta 1973) on suomalais-italialainen muusikko ja radiotoimittaja.
Gargano on asunut lapsena sekä Suomessa että Italiassa. Hän on työskennellyt mm. Radio Cityssä ja Radiomafiassa. Helsingin yliopistossa hän on opiskellut italiaa ja yleistä kielitiedettä. Lisäksi Gargano on soittanut yhtyeissä ja järjestänyt klubitapahtumia.
Luca Gargano on lapsille suunnatun nettiradion Lasten oman radion perustaja ja pyörittäjä.
Ura

Garganolla on ollut useita eri yhtyeitä, joita hän on kirjoittanut kappaleita. Hän esiintyy laulajana muun muassa Koiton Laulu -kuorossa, Kalkutan konepajassa ja omissa soolokokoonpanoissa. Ensimmäinen varsinainen keikka oman Anxiety-heviyhtyeen kanssa oli 15-vuotiaana.
Vuonna 1993 syntyi ensimmäinen suomenkielinen kappale ”Enkeli”. Samana vuonna julkaistiin Pepe's Place -musikaalilevy. Seuraavana vuonna julkaistiin Sister Moon -yhtyeen omakustannelevy. Lisäksi Luca oli mukana Dizlans-musikaalissa. ”Enkeli”-kappaleen lisäksi Gargano on julkaissut pari demoa Luca-nimellä.
Vuonna 1997 Gargano perusti Spumanti-yhtyeen ja sen ensimmäinen EP-levy ilmestyi samana vuonna. Spumanti julkaisi viimeiset kappaleet vuonna 2001. Morris- ja Helsten-yhtyeiden kanssa syntyi muutama omakustanne.
Gargano on ollut laulajana Kalkutan konepajassa vuosina 2004–2006. Kalkutan konepajaan hän palasi kuitenkin vuonna 2013 muutaman vuoden hiljaiselon jälkeen. Kalkutan konepaja julkaisi Mikseri.netissä eri kappaleita vuosina 2004–2006, joilla Garganon laulaa.
Ura > Yhteistyö Ari Koivusen kanssa

Gargano soitti rytmikitaraa Ari Koivusen yhtyeessä. Ari Koivunen ja Gargano olivat entuudestaan tuttuja toisilleen ja Garganon perustama Cheat Code -yhtye muuttui Koivusen yhtyeeksi tämän voitettua Idols-kilpailun 2007. Koivunen ja Gargano ovat tehneet duokeikkoja.
Gargano ja hänen veljensä olivat myös mukana Ari Koivusen levyillä.
Gargano perusti vuonna 2008 Spumanti Crush -yhtyeen, jonka ensimmäinen EP ilmestyi samana vuonna. Myöhemmin Spumanti Crush -nimi jäi pois ja yhtye esiintyy nykykokoonpanossaan nimellä Luca Gargano.
Ura > Soolouraa ja bilebändejä

Luca Garganon debyyttialbumi Look Back in Laughter julkaistiin 1. syyskuuta 2010. Levyillä sekä keikoilla soittivat Toni Lunden kitaroita, Jukka Jylli bassoa, Santeri Saksala rumpuja ja Mikko Ojanen koskettimia.
Lisäksi Gargano on esittänyt italiankielistä musiikkia Katri Silolahden sekä Luca Gargano e la sua Rhythm Music Orchestran kanssa.
Gargano on myös esittänyt rock-klassikoita Bjarki Kaikumon kanssa.
Ura > Koskelainen syntyy

Vuonna 2011 Gargano ryhtyi luomaan alter ego -hahmoa, joka sai nimekseen Koskelainen. Koskelainen esiintyi akustisesti sekä koneiden kanssa ja julkaisi kolme EP:tä. Samalla hän valmisteli uutta englanninkielistä musiikkia. Tammikuussa 2012 Gargano toimi taiteellisena tuottajana ja kapellimestarina Yksi päivä lisää -musikaalissa Porvoossa.
2. marraskuuta 2012 ilmestyi Koskelainen-taiteilijanimellä julkaistu suomenkielinen popalbumi Bola Bola.
Koskelainen perusti Iskelmäkerho-yhtyeen, joka esitti omien biisien lisäksi myös käännösiskelmiä, rockklassikoita, bilebiisejä sekä iskusävelmiä. Yhtyeessä on lisäksi vieraillut myös Ann Charlotte joillakin keikoilla. . Lisäksi Koskelainen on esiintynyt soolona.
Ura > 2013–

Gargano on tehnyt vuodesta 2012 lähtien Ann Charlotten kanssa duokeikkoja.
Garganon ohjelmistoon on kuulunut omien kappaleiden lisäksi Lucio Battistin, Vasco Rossin, Jovanottin ja Bigmenin musiikkia.
31. tammikuuta 2014 ilmestyi Garganon single "Kites & Bubbles", jossa lauletaan englanniksi ja italiaksi.
Maaliskuussa 2014 Luca Gargano aloitti työn Helsingin On The Rocksin ohjelmapäällikkönä.
Nykyään Luca toimii myös tuottajana KWC-karaokekilpailussa ja sisältövastaavaana Singa-karaokepalvelussa.
Soolotuotanto > Albumit

Look Back in Laughter (2010)
Koskelainen: Bola Bola (2012)
Koskelainen: Luova iltapäivä (2017)
Koskelainen: Tunnissa kului kymmenen vuotta (2021)
New Beginnings (2023)
L (2024)
Soolotuotanto > Singlet

Around the sun (2010)
A Postcard to Ava Jacks (2011)
Kites & Bubbles (2014)
Koskelainen: Herää (2014)
Koskelainen: Viini (2017)
Starlight (2020) yhdessä Astrid Nicolen kanssa
No Tengo (2021) yhdessä Astrid Nicolen kanssa
Koskelainen: Point of no return (2021)
Summerheat (EP) (2021)
I Want You (2023)
New Beginnings (2023)
Love Can Wait (2023)
Special Forms of Live (2023)
Crazy for You (2024)
I Want to Know (2024)
Aiheesta muualla

Kuvia tai muita tiedostoja aiheesta Luca Gargano Wikimedia Commonsissa
| --- | --- |
Auktoriteettitunnisteet: Taiteenala :  MusicBrainz
Hakonen

Hakonen voi tarkoittaa seuraavia asioita:
Aki Hakonen eli Aki Samuli (s. 1982), iskelmälaulaja ja vuoden 2015 tangokuningas
Kimmo Hakonen (s. 1961), juristi ja kansliapäällikkö
Pertti Hakonen (s. 1957), fyysikko ja professori
Petri Hakonen (s. 1990), salibandyn pelaaja.
Hakonen, järvi Keiteleen ja Viitasaaren rajalla
Hakonen, suomalainen logistiikkayritys.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hormonikorvaushoito

Hormonikorvaushoidolla tarkoitetaan yleensä hormonien käyttöä vaihdevuosista johtuvien oireiden kuten emättimen ja virtsateiden limakalvo-ongelmien, kuumien aaltojen, liikahikoilun ja seksuaalisen haluttomuuden poistamiseen.
Limakalvo- ja virtsatieongelmia hoidettaessa hormonia sisältävä valmiste annostellaan paikallisesti eli emättimeen. Muita oireita hoidetaan ruoansulatuskanavan kautta leviävillä pillereillä taikka laastareilla tai iholle siveltävällä geelillä. Hormoni leviää molemmissa annostelutavoissa kaikkialle elimistöön verenkierron mukana.
Suun kautta annosteltavan hormonikorvaushoidon on havaittu hyödyttävän eniten niitä naisia, jotka tarvitsevat hoitoa ennenaikaisten vaihdevuosien tai esimerkiksi munasarjojen poiston tai vajaatoiminnan vuoksi. Heitä suositellaan lopettamaan hoito viidenkymmenen vuoden paikkeilla.
Hormonikorvaushoitoa suositellaan käytettäväksi aina mahdollisimman lyhyen aikaa ja pienimmällä tehokkaalla annoksella, koska se lisää riskiä sairastua laskimo- ja keuhkoveritulppaan, munasarjasyöpään, kohdun limakalvon syöpään ja aivoinfarktiin. Lisäksi on olemassa viitteitä siitä, että yli 65-vuotiaana aloitettu hormonikorvaushoito lisää muistin heikkenemisen riskiä. Muu kuin laastareilla tai geelillä toteutettu hormonikorvaushoito lisää myös laskimotukoksen riskiä ja muu kuin emättimeen annosteltava hormonikorvaushoito lisää rintasyövän riskiä.
Myös hoidon kesto suositellaan rajaamaan 1-2 tai korkeintaan 5 vuoteen. Käyttäjistä 40-50 prosenttia lopettaakin hormonikorvaushoidon vuoden ja 65-75 prosenttia kahden vuoden sisällä hoidon alkamisesta. Lopettaneista 24-42 prosenttia joutuu kuitenkin aloittamaan hoidon uudelleen palanneiden oireiden häiritsevyyden vuoksi.
Hormonikorvaushoitoa suositeltiin aiemmin vaihdevuosioireiden lisäksi myös sairauksien ennaltaehkäisyyn. Tästä luovuttiin vuonna 2002, kun laajassa väestötutkimuksessa kävi ilmi, ettei hoito vähennäkään sairauksien riskiä vaan lisää niitä. Cochrane-yhdistyksen vuonna 2015 julkaisemassa satunnaistettujen kaksoissokkotutkimusten yhteenvedossa havaittiin myös, ettei vaihdevuosihormonikorvaushoito alenna kuolleisuutta minkään sairauden kohdalla.
Käyttöaiheita > Emättimen, virtsateiden ja ulkosynnytinten limakalvo-oireet

Joka toinen 50–60-vuotias nainen raportoi kärsivänsä yhdyntäkivuista, emättimen limakalvojen kuivuudesta tai emättimen mikrobiomin häiriintymisestä.
Emättimen, ulkosynnytinten ja virtsateiden limakalvojen kuivuutta voidaan hoitaa emättimeen laitettavalla estradioli- ja testosteronihormonien esiasteella tai naishormoni estradiolilla ja estriolilla. Estradioli- ja testosteronihormonien esiaste prasteroni auttaa myös emättimen kostumishäiriöön
Emättimen kuivuutta voidaan hoitaa lisäksi rasvahappoja, maitohappoa ja vettä sisältävillä paikallisvalmisteilla.
Käyttöaiheita > Seksuaalinen haluttomuus

Naisten hormonitoiminnan vähenemisestä johtuvaa seksuaalista haluttomuutta voidaan hoitaa testosteronikorvaushoidolla, joka voi tapahtua voiteilla, lääkelaastarilla tai tableteilla.  Tablettimuotoinen testosteroni lisää seksuaalista halukkuutta noin tunnin kuluttua tabletin nauttimisesta.
Tutkimuksissa on havaittu, että seksuaalisesti tyydyttävien tapahtumien määrä nousee testosteronikorvaushoidon avulla keskimäärin 60 %. Testosteronin on todettu lisäävän myös sukupuolista nautintoa. Vähintään 12 viikkoa jatkuva varsinainen testosteronikorvaushoito lisää naisten sukupuolista halukkuutta ja kiihottumista sekä auttaa orgasmin saavuttamisessa, koska se vaikuttaa suoraan aivojen ja muun keskushermoston toimintaan lisäten myös sukuelinten verenkiertoa. Naisten testosteronikorvaushoidolla ei ole vuonna 2019 julkaistun yhteenvetotutkimuksen mukaan muuta hoitovaikutusta kuin sukupuolielämän paraneminen.
Naisten testosteronivajetta voidaan hoitaa myös lisämunuaishormonilla tai mieshormonia sisältävillä vaihdevuosihormonitableteilla taikka -geelillä. Myös säännöllinen liikunta lisää elimistön testosteronipitoisuutta.
Käyttöaiheita > Lämmönsäätelyn ongelmat

Kuumat aallot ja hikoilu jatkuvat noin 10-15 prosentin suuruisella vähemmistöllä vielä useita vuosia menopaussin jälkeen, vaikka ne loppuvat taikka lievittyvät itsestään muilla naisilla useimmiten muutaman kuukauden tai vuoden kuluessa.
Käyttöaiheita > Osteoporoosi

Hormonikorvaushoitoa voidaan käyttäää myös osteoporoosista johtuvan luunmurtumariskin pienentämiseen etenkin niillä naisilla, joiden vaihdevuodet alkavat alle 45-vuotiaana. Osteoporoosin ehkäisyyn käytetyn hormonikorvaushoidon hyöty on suurimmillaan muutaman vuoden ajan kuukautisten loppumisesta, eikä sitä suositella käytettäväksi yli 10 vuotta kuukautisten loppumisen jälkeen siihen liittyvän syöpäriskin lisääntymisen vuoksi.
Hoitomuodot

Hormonikorvaushoidossa käytetään yleensä ns. luonnollisia estrogeenejä, kuten estradioli ja estrioli taikka estrogeenin ja testosteronin esiaste prasteronia taikka testosteronia. Muuhun kuin emättimeen annosteltavaan estrogeenihoitoon yhdistetään myös keltarauhashormoni eli progesteroni.
Limakalvo- ja virtsatievaivoja hoidetaan emättimeen annosteltavalla estrogeenilla taikka estrogeenin ja testosteronin esiasteella prasteronilla. Kiihottumishäiriöitä hoidetaan testosteronilla taikka sen esitasteella prasteronilla. Muita vaihdevuosioireita hoidetaan estrogeenin ja keltarauhashormonin yhdistelmällä.
Hormonikorvaushoito voidaan toteuttaa esimerkiksi tablettien, puikkojen, lääkelaastareiden tai geelin avulla.
Hoitomuodot > Emättimeen annosteltava estrogeeni- tai prasteronihoito

Munasarjojen hormonituotannon lakkaamisen aiheuttamia paikallisia limakalvo-oireita voidaan hoitaa emättimeen annosteltavalla niin kutsutulla paikallisella hormonihoidolla, joka voidaan toteuttaa estradiolilla, heikomman hormonivaikutuksen omaavalla estriolilla tai estradioli- ja testosteronihormonien esiasteella prasteronilla eli dehydroepiandrosteronilla (DHEA). Estradioli ja estrioli vahvistavat emättimen limakalvoa ja kosteuttavat sitä palauttamalla emättimessä olevien rauhasten toimintaa sekä vähentävät myös virtsatieinfektioiden ja inkontinenssin riskiä sekä öistä virtsaamista. Naishormonin ja testosteronin yhdistelmä auttaa lisäksi myös ulkosynnytinten limakalvon kirvelyyn ja kutinaan. Prasteroni on pelkkää naishormonia tehokkaampaa, koska se imeytyy syvemmälle limakalvoissa.. Sen ei ole kuitenkaaan havaittu parantavan kohdun limakalvon atrofiaa edes vuoden käytön jälkeen.
Osa paikallisesti annostelluista naishormoneista kulkeutuu verenkierron mukana muualle elimistöön. Määrät ovat kuitenkin niin pieniä, etteivät ne riitä lievittämään muita vaihdevuosioireita. Esimerkiksi estradiolitabletteja käytetään yhdistelmähoidossa jopa 200 kertaa suurempina annoksina paikallishoitoon verrattuna.
Prasteroni muuttuu hormoneiksi vasta emättimen, ulkosynnytinten ja virtsateiden soluissa, jolloin estrogeenin ja testosteronin veripitoisuus ei  nouse yli normaalin.
Paikallisen hormonihoidon vaikutuksista yli 65-vuotiailla on vain vähän tietoa.
Hoitomuodot > Testosteronihoito

Hormonitoiminnan vähenemisestä johtuvaa seksuaalista haluttomuutta voidaan hoitaa testosteronikorvaushoidolla, joka voi tapahtua voiteilla, lääkelaastarilla tai tableteilla.  Tablettimuotoinen testosteroni lisää seksuaalista halukkuutta noin tunnin kuluttua tabletin nauttimisesta.
Hoitomuodot > Yhdistelmähoito (estradioli plus progestiini)

Estradiolista ja keltarauhashormonista eli progestiinista muodostuvaa yhdistelmähoitoa voidaan käyttää kaikkien muihin vaihdevuosioireiden paitsi emättimen ja virtsateiden limakalvo-ongelmien hoitoon.
Suun tai ihon kautta tapahtuvan hormonihoidon oikea annostelu täytyy selvittää tapauskohtaisesti, koska hormonien imeytymisessä verenkiertoon esiintyy poikkeuksellisen laajaa vaihtelua.
Jos naisella on kohtu tallella, muuhun kuin suoraan emättimeen kohdistuvaan estrogeenihoitoon liitetään aina drospirenoni, desogestreeli, noretisteroniasetaatti tai muu synteettinen progestiini, jolla on eräitä biologisen keltarauhashormonin ominaisuuksia. Progestiinin tarkoituksena on estää estrogeenin aiheuttamaa kohdun limakalvon liiallista paksunemista ja siitä mahdollisesti aiheutuvaa kohdun runko-osan syöpää.
Hoidon estogeeniosana käytetään estradiolia taikka pitkävaikutteisempaa estradiolihemihydraattia tai -valeraattia.
Jaksoittainen yhdistelmähoito
Jatkuvasti käytettävässä jaksoittaisessa yhdistelmähoidossa estrogeenia ja progestiinia sisältäviä tabletteja otetaan 28 päivän jaksoissa. On olemassa sekä matala- että korkea-annoksisia  yhdistelmähoitoja. Molemmat lievittävät kuitenkin yhtä tehokkaasti vaihdevuosioireita.
Hoitomuodot > Yhdistelmähoito (estradioli plus progestiini) > Jaksoittainen yhdistelmähoito

Jaksoittaisessa yhdistelmähoidossa progestiini annetaan kuurina, jota seuraa kuukautisvuodon tyyppinen tyhjentymisvuoto.
Jatkuva yhdistelmähoito
Jatkuvassa yhdistelmähoidossa päivittäin otettavat tabletit sisältävät kiinteät annokset sekä estrogeenia että progestiinia.
Jatkuvaa yhdistelmähoitoa ei suositella vaihdevuosien alkuvaiheen oireisiin, vaan sitä kannattaa kokeilla aikaisintaan vuoden kuluttua kuukautisten loppumisesta.
Hoitomuodot > Yhdistelmähoito (estradioli plus progestiini) > Geeli

Vaihdevuosioireiden häviämiseen tarvittava päivittäinen estrogeeniannos vaihtelee huomattavasti, minkä vuoksi annostelu voidaan toteuttaa niin sanottuna itseannosteluna, jossa potilaat annostelevat sivelevät iholleen estrogeenigeeliä, kunnes saavat selville, millä annoksella oireet häviävät. Tarkoituksena on löytää kullekin potilaalle pienin mahdollinen hoitovaikutteinen annos, jolloin haittavaikutuksetkin jäävät mahdollisimman pieniksi.
Hoitomuodot > Yhdistelmähoito (estradioli plus progestiini) > Laastari

Laastarihoidossa on se etu, että veren estrogeenipitoisuudet pysyvät mahdollisimman tasaisina.
Hoitomuodot > Yhdistelmähoito (estradioli plus progestiini) > Tabletit

Veren estrogeenipitoisuus nousee aina tabletin ottamisen jälkeen, mikä saattaa aiheuttaa kuumia aaltoja.
Hoitovaikutus

Suurimmalla osalla naisista kuumat aallot vähenevät jo viikon kuluessa hoidon aloittamisesta. Unihäiriöt vähenevät parin viikon kuluttua ja väsymys, sydämentykytys sekä mielialan vaihtelut alkavat vähentyä 13 viikon kuluttua hoidon aloittamisesta. Limakalvojen kuivuus, kutina ja aristus lievittyvät muutamassa viikossa, kun limakalvo vahvistuu ja sen vastustuskyky tulehduksille paranee. Myös ihon kimmoisuus paranee ja sen kuivuus vähenee. Hormonikorvaushoito estää myös luun mineraalikatoa.
Hormonikorvaushoidon hyöty osteoporoosin ehkäisyssä on suurimmillaan muutaman vuoden ajan kuukautisten loppumisesta. Tutkimuksissa on havaittu, että hormonikorvaushoitoa käyttäneillä alle 60-vuotiailla naisilla esiintyy 27 prosenttia vähemmän luunmurtumia kuin hoitoa käyttämättömillä. Luunmurtumilta suojaava vaikutus katoaa kuitenkin yli 60-vuotiailla.
Haittavaikutukset > Sydän- ja verisuonisairaudet

Cochrane-yhdistyksen vuonna 2015 julkaiseman satunnaistettujen kaksoissokkotutkimusten yhteenvedon mukaan ne koehenkilöt, joilla ei esiintynyt sydän- ja verisuonisairauksia tutkimuksen alussa, sairastuivat lähes kaksi kertaa useammin laskimotukokseen ja keuhkoveritulppaan verrattuna plaseboa saaneisiin. Tarkastellut tutkimukset olivat metodologisesti laadukkaita ja niistä saadut tulokset olivat pääsääntöisesti yhdenmukaisia, joten saatua näyttöä voitiin pitää vahvana. Tutkimuksiin osallistui yhteensä yli 40 000 naista ja suurin osa tutkimuksista tehtiin Yhdysvalloissa. Hormonikorvaushoito kesti tutkimuksissa seitsemästä kuukaudesta kymmeneen vuoteen.. Geeli- tai laastarimuotoinen hoito ei kuitenkaan lisää laskimotukoksen riskiä.
Tutkimusnäytön kokonaisuus viittaa siihen, että normaaliannoksinen yhdistelmähoito lisää 50 prosentilla aivoinfarktin riskiä ja normaaliannoksinen pelkkää estrogeenia sisältävä hoito 40 prosentilla. Iholle annosteltuun ja tablettimuotoiseen estrogeeniin liittyvissä riskeissä ei ole havaittu eroa. Sen sijaan on saatu jonkin verran näyttöä siitä, että korkeintaan 50 mikrogramman ihoannokset estradiolia ja korkeintaan 0,3 milligramman sisäiset annokset konjugoitua estrogeenia olisivat riskittömiä. Riski säilyy koholla, vaikka potilas lopettaisi hoidon. Yhdistelmähoitoa saaneiden lisäriski on havaittavissa jopa kauemmin kuin 3 vuotta hoidon lakkaamisesta.
Myös sydäninfarktin riski kohoaa, jos hoitoa jatketaan vielä vaihdevuosien jälkeen ja tähän liittyy muitakin haittavaikutuksia. Estrogeeni vaikuttaa erään teorian mukaan suotuisasti terveeseen verisuonen seinämään mutta haitallisesti ahtautuneeseen.
Emättimeen annosteltava hormonikorvaushoito ei lisää riskiä sairastua sydänsairauteen, mutta niiden ei pidä käyttää kyseistä hoitoa, joilla on jo ennestään sydänsairaus, koska se lisää heillä aivohalvauksen ja sydänkohtauksen riskiä.
Haittavaikutukset > Munasarja- ja kohtusyöpä

Vuonna 2015 julkaistun tieteellisten tutkimusten yhteenvedon mukaan alle viisi vuotta hormonikorvaushoitoa saaneilla naisilla esiintyy hyvin vaarallista munasarjasyöpää 43 prosenttia enemmän kuin hoitoa saamattomilla. Syöpäriskiä lisäsivät sekä estrogeeni-progesteronihoito että pelkkä estrogeenihoito ja riski oli kohonnut vielä kymmenen vuotta hoidon lopetuksen jälkeen. Munasarjasyövän esiintyvyys Yhdysvalloissa pieneni 2000-luvun ensimmäisellä vuosikymmenellä tapahtuneen hormonikorvaushoidon käytön rajun vähenemisen ansiosta.
Pelkkää estrogeenia sisältävä hormonikorvaushoito lisää myös kohtusyövän riskiä, ja riski kasvaa käyttövuosien myötä. Kohtusyövän riski saattaa pysyä koholla vielä vuosia hoidon lopetuksen jälkeen.
Emättimeen annosteltavan hormonikorvaushoidon yhteydestä gynekologisten syöpien ilmaantuvuuteen on julkaistu vain yksi tutkimus. Suurelta osalta tutkittavista oli kuitenkin poistettu munasarjat ja kohtu aiempien syöpähoitojen yhteydessä, eikä tutkimuksessa käytetty myöskään vertailuryhmää. Paikallishoidot saattavat lisätä gynekologisia syöpiä. Osa paikallisesti annostelluista hormoneista kulkeutuu verenkierron mukana muualle elimistöön ja esimerkiksi kohdunrunko ja munasarjat sijaitsevat vain noin 5-10 cm:n senttimetrin päässä emättimestä.
Emättimeen annosteltujen naishormonien määrät ovat huomattavasti pienempiä kuin suun kautta nautittujen tablettien sisältämät määrät. Suun kautta annettu estrogeeni saattaa toisaalta imeytyä elimistöön huomattavasti heikommin.